b'\n_START_ARTICLE_\nGrudekas (Balstog\xc4\x97s apskritis)\n_START_SECTION_\nIstorija\n_START_PARAGRAPH_\nNuo V a. pr. m. e. iki X a. \xc5\xa1iose vietov\xc4\x97se gyveno lietuviams artima balt\xc5\xb3 gentis - jotvingiai. Nuo XIII a.-XIV a. iki 1795 m. priklaus\xc4\x97 Lietuvos Did\xc5\xbeiosios Kunigaik\xc5\xa1tyst\xc4\x97s Trak\xc5\xb3 vaivadijai. Kaimo istorija glaud\xc5\xbeiai susijusi su Chodkevi\xc4\x8di\xc5\xb3 \xc5\xa1eima. XV a. kaime buvo pastatyta pilis. 1490 m. \xc4\xafkurta Grudeko \xc5\xa0v\xc4\x8d. Mergel\xc4\x97s Marijos Gimimo parapija. 1498 m. Aleksandras Chodkevi\xc4\x8dius finansavo vienuolyno statybas. XVI a. gyvenvietei buvo suteiktos miesto teis\xc4\x97s. XVII a.-XVIII a. gyvenviet\xc4\x97 priklaus\xc4\x97 Pac\xc5\xb3, Sapieg\xc5\xb3 ir Radvil\xc5\xb3 \xc5\xa1eimoms. XIX a. \xc4\xafkurtos Grudeko \xc5\xbeyd\xc5\xb3 kapin\xc4\x97s, taip pat pastatyta Grudeko Habanimo sinagoga, Grudeko Piaskovos sinagoga ir Grudeko Senoji sinagoga. Nuo 1795 m. iki 1807 m. priklaus\xc4\x97 Pr\xc5\xabsijos karalyst\xc4\x97s Naujosios Ryt\xc5\xb3 Pr\xc5\xabsijos Balstog\xc4\x97s departamentui. 1807-1842\xc2\xa0m. priklaus\xc4\x97 Rusijos imperijos, Balstog\xc4\x97s sri\xc4\x8diai, 1842-1914\xc2\xa0m. Gardino gubernijai. 1862 m. pastatyta Grudeko R\xc5\xabpestingosios Dievo Motinos koply\xc4\x8dia. 1897 m. i\xc5\xa1 gyvenviet\xc4\x97s atimtos miesto teis\xc4\x97s. 1909 m. pastatyta Grudeko Ohel Jakovo sinagoga. Nuo 1914 m. iki 1919 m. priklaus\xc4\x97 Vokietijos imperijos Oberosto sri\xc4\x8diai. 1919-1939 m. priklaus\xc4\x97 Lenkijos tarpukario Balstog\xc4\x97s vaivadijai. 1934-1937 m. pastatyta \xc5\xa0v\xc4\x8d. J\xc4\x97zaus \xc5\xa0irdies ba\xc5\xbeny\xc4\x8dia. 1939\xe2\x80\x931941\xc2\xa0m. priklaus\xc4\x97 Taryb\xc5\xb3 S\xc4\x85jungos Baltarusijos TSR, Balstog\xc4\x97s srities, Balstog\xc4\x97s rajonui. 1941\xe2\x80\x931945\xc2\xa0m. priklaus\xc4\x97 Tre\xc4\x8diojo Reicho, Balstog\xc4\x97s sri\xc4\x8diai. Nuo 1945 m. priklauso Lenkijai. 1945 m. rugs\xc4\x97jo 9 d. \xc4\xafkurta Grudeko \xc5\xa0v\xc4\x8d. J\xc4\x97zaus \xc5\xa0irdies parapija. 1945-1999 m. priklaus\xc4\x97 Balstog\xc4\x97s vaivadijai. 1946-1970 m. pastatyta Grudeko \xc5\xa0v\xc4\x8d. Mergel\xc4\x97s Marijos Gimimo cerkv\xc4\x97. Nuo 1989 m. kaime vyksta gud\xc5\xb3 jaunimo muzikos \xc5\xa1vent\xc4\x97 Basovi\xc5\xa1\xc4\x8da.'